Dailusis kiparisas

Hesperocyparis macrocarpa (Hartw. ex Gordon) Bartel
 Callitropsis macrocarpa (Hartw.) D.P.Little, 2006powo.science.kew.org / Hesperocyparis macrocarpa (Hartw.) Bartel
 Cupressus macrocarpa Hartw., 1847
 Neocupressus macrocarpa (Hartw.) de Laub., 2009

Dailusis kiparisas () – pušūnų (Pinophyta) skyriaus, kiparisinių (Cupressaceae) šeimos, kiparisų (Cupressus) genties visžalių medžių rūšis.

 Paplitimas 
Dailieji kiparisai auga dviejose natūraliose giraitėse, esančiose Kalifornijos Monterėjaus apygardos šiaurvakariuose (JAV),fs.usda.gov / Hesperocyparis macrocarpa kurios užima labai nedidelę, 24 km² teritoriją.explorer.natureserve.org / Cupressus macrocarpa Monterey Cypress Viena giraitė yra šiaurinėje Karmelio įlankos pusėje tarp Kiparisų kyšulio (Point Cypress) ir Peskadero kyšulio (Pescadero Point), esančių Monterėjaus pusiasalyje. Mažesnė giraitė yra pietinėje Karmelo įlankos pusėje netoli Loboso kyšulio. Natūraliai čia auga uolingose Dydžiojo vandenyno pakrantėse.

Dailieji kiparisai plačiai pasodinti ir natūralizuoti ir kitose Kalifornijos pakrantėse. Taip pat natūralizuoti Havajų salose, Britų salose, Prancūzijoje, Pirėnų pusiasalyje, Italijoje, Turkijoje, Pietų Amerikoje, Australijoje ir Naujojoje Zelandijoje.

 Matmenys 
Tai vidutinio aukščio visžalis spygliuotis medis. Dėl stiprių pajūrio vėjų būdingi raityti kamienai, plokščiaviršūnės lajos. Paprastai išauga iki 25 m aukščio,conifers.org / Cupressus macrocarpa geromis augimo sąlygomis iki 40 m aukščio (maksimaliai iki 50 m), kamieno skersmuo pasiekia iki 2,5 m (maksimaliai iki 4,8 m).

Nė vienas iš didžiausių medžių neauga savo natūralioje buveinėje, esančioje Monterėjaus apygardos šiaurvakarių dalyje. Masyviausias JAV augantis medis buvo pakartotinai išmatuotas 2015 m. sausio mėn., jo aukštis – 31,1 m, kamieno skersmuo – 475,8 cm, vainiko plotis – 33,8 m. Jis auga Peskaderos upelio slėnyje, į rytus nuo Peskaderos, Kalifornijoje. Daug aukštesnis – 48 m aukščio, 122 cm kamieno skersmens medis auga San Franciske, Kalifornijoje. 1990 m. šaltiniais didžiausias medis Anglijoje auga Devono grafystėje, jis 36 m aukščio ir 320 cm kamieno skersmens. Naujojoje Zelandijoje, kur ši rūšis populiari nuo 1850 m., didžiausias medis, nustatytas ir išmatuotas 2012 m., auga Auhitu (Awhitu), į pietus nuo Oklando, jis yra 23,8 m aukščio, jo kamieno skersmuo – 463,1 cm, o vainiko plotis – 29,5 m. Kiti labai dideli Naujojoje Zelandijoje dailieji kiparisai auga Pukekura parke, Jatono (Yatton) parke, Taurangoje, Auaroa (Awaroa) ir Bruklandso (Brooklands) parke, Naujajame Plimute (New Plymouth).

 Morfologija 
Laja tanki, ryškiai žalia. Spygliai 2–5 mm ilgio. Kankorėžiai apvalaini, 2–4 cm ilgio, pradžioje žali, subrendę paruduoja. Vyriški kankorėžiai 3–5 mm ilgio, žiedadulkes išleidžia žiemą ar ankstyvą pavasarį.

 Amžius 
Anot 1923 m. šaltinio, maksimaliai gyvena iki 284 metų.

 Grėsmės 
Rūšiai grėsmę kelia urbanizacijos plėtra, įskaitant netoliese esantys golfo aikštynai. Taip pat rekreacinių zonų artumas slopina natūralius gaisrus netoli jų natūralių augimviečių, o tai mažina dailiųjų kiparisų dauginimąsi.

 Panaudojimas 
Naudojamas medienos pramonėje.

 Taip pat skaitykite 
 Rečiausios Žemėje augančios medžių rūšys

 Šaltiniai 

 Nuorodos 
 ipni.org / Hesperocyparis macrocarpa (Hartw.) Bartel
 powo.science.kew.org / Hesperocyparis macrocarpa (Hartw.) Bartel
 wfoplantlist.org / Hesperocyparis macrocarpa (Hartw.) Bartel

 Galerija 

Kategorija:Kiparisiniai